དཔའ་བོའི་ལུང་པས་ཡུལ་དེར་གདོད་མ་ནས་གཞིས་སྡོད་བྱས་པའི་རྒན་རབས་པ་དང་དར་མ།བྱིས་པ་སོགས་ཀྱི་འགྱུར་བ་བརྙན་རིས་ཀྱི་ཕྲེང་བར་བརྒྱུས་ཏེ།སྐད་དང་རིག་གཞུང་ཉམས་དམས་སུ་འགྲོ་བའི་ཚུལ་ཇི་བཞིན་བསྟན་ཅིང་།དེ་ལ་ལེགས་བཅོས་དང་རྔོ་ཐོགས་ཕྱིར་མཚོ་སྔོན་མི་རིགས་སློབ་ཆེན་གྱི་སློབ་ཆེན་པ་སྐོར་ཞིག་གིས་རང་ངོས་ནས་ཚོགས་པ་བཙུགས་ཤིང་།དང་བླངས་སྒོས་ལོ་རེར་བཞིན་ཡུལ་དེར་བྱིས་པ་དང་སྡེ་མིར་བོད་ཀྱི་སྐད་ཡིག་དང་རིག་གཞུང་སློབ་ཁྲིད་བྱེད་བཞིན་པ་སོགས།ཉམས་ཉེན་དང་སྲུང་སྐྱོབ་ཀྱི་འགལ་འདུའི་གནས་སྟངས་ཤིག་ཟས་ལ་རྫས་མ་བསྣན་པའི་བརྙན་རིས་ཀྱིས་ཕྱི་རབས་སྐྱེ་བོ་དག་གི་མིག་ལམ་དུ་དྲངས་ཡོད།